**Olaines novada čempionāta badmintonā 2019.gada nolikums**

**1.Sacensību mērķis un uzdevumi.**

 1.1. Noskaidrot Olaines novada čempionāta uzvarētājus un pārējo vietu ieguvējus vienspēlēs vīriešiem B un C grupās, sievietēm, senioriem (1979.gadā dzimuši un agrāk), jauniešiem un jaunietēm (2000.gadā dzimuši un vēlāk) un junioriem un juniorēm U15 grupā (2005.gadā dzimuši un vēlāk).

 1.2. Badmintona popularizēšana un attīstība Olainē un Olaines novadā.

 1.3. Piesaistīt jaunus badmintona spēlētājus, veicināt spēlētāju meistarības izaugsmi un masveidību.

**2. Sacensību vadība.**

 Sacensības organizē un vada Sporta klubs „OLAINE” sadarbībā ar Olaines sporta centru.

**3. Sacensību norises laiki un vietas.**

3.1. Olaines novada čempionāts norisināsies 2019.gada 09.-10.novembrī Jaunolaines sporta namā. Meža iela 2A.

3.2. Olaines novada čempionāta galvenais tiesnesis Andrejs Šlikovs talr.29352398; e-pasts A73olaine@gmail.com.

**4. Sacensību dalībnieki.**

4.1. Olaines novada čempionāta drīkst piedalīties jebkurš badmintonists, kurš ir vismaz 10 gadus vecs un nodrošina šī reglamenta izpildi.

 4.2. Olaines novada čempionāta notiek sekojošās nominācijās – vienspēlēs vīriešiem B un C grupās, sievietēm, senioriem (1979.gadā dzimuši un agrāk), junioriem un juniorēm (2001.gadā dzimuši un vēlāk) un junioriem un juniorēm U15 grupā (2005.gadā dzimuši un vēlāk).

4.3.Olaines novada čempionāts vienspēlēs vīriešiem B un C grupās un sievietēm ir atklātais turnīrs, kurā drīkst piedalīties jebkurš spēlētājs, bet senioriem (1979.gadā dzimuši un agrāk), jauniešiem un jaunietēm (2001.gadā dzimuši un vēlāk) un junioriem un juniorēm U15 grupā (2005.gadā dzimuši un vēlāk) drīkst piedalīties jebkurš Olaine un Olaines novada iedzīvotājs, kā arī Olaines badmintona kluba pārstāvji.

 4.4. Par dalībnieku veselības stāvokli atbild pats dalībnieks, vai persona kas viņu pavada.

**5. Pieteikumi.**

5.1. Iepriekšējā pieteikšanās sacensībām notiek līdz 2019.gada 07.novembrim plkst. 12.00.

 5.2. Spēlētāji pieteikumā norāda savu vārdu, uzvārdu un dzimšanas gadu.

5.3. Pieteikumus sūtīt pa e-pastu A73olaine@gmail.com, vai pa tel.nr. 29352398.

5.4. Par pieteikta dalībnieka atsaukšanu no sacensībām var paziņot ne vēlāk kā iepriekšējā dienā pulksten 10.00.

**6. Sacensību norises kārtība un inventārs.**

6.1. Sacensību kārtību nosaka galvenais tiesnesis atkarībā no pieteikušos dalībnieku skaita. Sacensības notiek pēc play-off principa (nodrošinot katram dalībniekam vismaz 3 spēles), vai 2 kārtās – 1.kārtā tiek izspēlēts grupu turnīrs, bet 2.kārtā sacensības turpinās pēc play-off principa. 6.2. Sacensības notiek pēc BWF (Starptautiskā Badmintona Federācija) spēkā esošajiem noteikumiem.

6.3. Sacensības notiek ar spalvu bumbiņām (pēc abpusējās vienošanās dalībnieki var spēlēt ar neilona bumbiņu).

6.4. Pie sacensībām netiks pielaists spēlētājs, kura sporta apavi bojā sporta zāles segumu.

6.5. Sacensību dalībnieku sporta tērpam ir jābūt atbilstošam badmintona spēlei: šorti un T-krekls (vēlams vienkrāsains)

**7. Diskvalifikācija (sods).**

7.1. Sacensību tiesnešu kolēģija var diskvalificēt spēlētāju, ja viņš: - atkārtoti pārkāpj spēles noteikumus vai sacensību reglamentu; - apzināti zaudē spēli; - prasa citiem spēlēt tīšām spēlēt uz konkrētu rezultātu; - nopietni traucē sacensību norisi; - sacensību laikā atrodas apreibinošu vielu ietekmē; - bojā sacensību vai jebkādu citu inventāru sacensību norises vietā; - par cieņu aizskarošu uzvedību sacensību laikā un lamāšanos ar necenzētiem vārdiem, dalībnieks saņem brīdinājumu – dzelteno kartīti, par atkārtotu rīcību dalībnieks saņem sarkano kartīti un automātiski tiek diskvalificēts no sacensībām.

 7.2. Spēlētājam, kurš izstājas no turnīra atlikušajās spēlēs tiek ieskaitīti zaudējumi ar 0-W.

 7.3. Ja spēlētājs izstājas starp sacensību kārtām (starp grupu turnīru un play-off spēlēm), cits spēlētājs nevar viņu aizstāt.

 7.4. Spēlētājam, kurš neierodas uz kārtējo spēli, tiek ieskaitīts zaudējums ar 0-W.

**8. Protesti.**

8.1. Par protestu jāinformē galvenais tiesnesis tūlīt pēc spēles.

 8.2. Protestu izskata galvenais tiesnesis sacensību vietā bez ķīlas naudas iemaksas.

**9. Sacensību tiesneši.**

9.1. Sacensības tiesā Inčukalna sporta komplekss pārstāvji.

9.2. Par Olaines novada čempionāta galveno tiesnesi ir nozīmēts Andrejs Šlikovs, par tiesnešiem Vladimirs Šlikovs un Jaroslavs Šlikovs.

9.3. Par tiesāšanas kvalitātes kontroli atbild galvenais tiesnesis.

9.4. Tiesneša lēmumi sacensību laikā ir galīgi un nevar tikt apstrīdēti no spēlētāju puses.

9.5. Spēļu inventāru atbilstību spēlēm nosaka galvenais tiesnesis.

9.6. Strīda gadījumos galīgo lēmumu galvenais tiesnesis var pieņemt konsultējoties ar tiesnešiem.

9.7. Brīdinājumu, par cieņu aizskarošu uzvedību sacensību laikā un lamāšanos ar necenzētiem vārdiem, var piešķirt jebkurš no tiesnešu kolēģijas.

9.8. Lai varētu piešķirt sodu par veikto pārkāpumu un izskatīt strīdu pietiek ar 2 no 3 Olaines novada čempionāta nozīmētajiem tiesnešiem.

9.9. Sacensībās nozīmētie „rezultātu tiesneši” (iepriekšējās spēles zaudētājs) nepieņem lēmumu par bumbiņas piezemēšanos laukumā vai ārpus tā, vai citiem noteikumiem. „Rezultātu tiesneši” atbild tikai par pareizu rezultātu spēles gaitā, tāpat sacensību laikā netiek ņemti vērā jebkuru citu personu (skatītāju, treneru, vecāku un citu) viedoklis par bumbiņas piezemēšanos laukumā vai ārpus tā, vai citiem noteikumiem. Sacensību laikā spēlētāji vienmēr rīkosies kā godīgi un labi sportisti. Spēli tiesā paši dalībnieki (strīda gadījumā punkts tiek pārspēlēts, ja spēlētāji nevar vienoties, galīgo lēmumu pieņem sacensību galvenais tiesnesis).

**10. Uzvarētāju noteikšana.**

Augstāku vietu apļa sacensībās (grupu turnīrs) ieņem spēlētājs, kuram: - vairāk uzvaru visās spēlēs, - vairāk uzvaru savstarpējās spēlēs, - lielāka setu attiecība savstarpējās spēlēs, - lielāks gūto punktu skaits savstarpējās spēlēs, - lielāka setu attiecība visās spēlēs, - lielāks gūto punktu skaits visās spēlēs

**11. Apbalvošana.**

- Olaines novada čempionātā pirmo trīs vietu ieguvēji vīriešiem un sievietēm saņems kausus;

- pirmo trīs vietu ieguvēji pārējās nominācijās saņems medaļas;

 - pirmo sešu vietu ieguvēji visās nominācijās saņems diplomus.

***Sagatavoja:***

***2019.gada 22.septembris***

***Olaines novada čempionāta gal. tiesnesis***